Imyura yal yiwen si tama-s yeɛreḍ amek ad yesnerni ungal s waṭas n tarrayin, wwin-d ɣef yal d asentel: tamagit, tayri, tasertit, tilelli, tameṭṭut, taneggarut-a teṭṭef aḥric s wazal-is deg tira tungalant s teqbaylit, anda nwala inagalen, fkan-as aṭas n wudmawen: tameṭṭut yennuɣen mgal acengu aṛumi, tameṭṭut wer d-iṣaḥ wawal deg tmetti, tameṭṭut wer d-iṣaḥ uzref n ufran n zwaǧ-is, tameṭṭut taxeddamt i yetteɛraḍen ad teṭṭef adeg deg tmetti, tameṭṭut yettnaɣen ɣef yizerfan-ines, gar wannect-a sumata tameṭṭut taqbaylit tessaweḍ ad tili d tanaggalt, tessebgen-d amennuɣ-is s ubrid n tsekla, Aɛecciw n tmes d ungal amenzu ara taru tmeṭṭut taqbaylit s tutlayt-ines tayemmat, yeffeɣ-d deg useggas n 2009, yes-s i terẓa asalu i waṭas n temyura tiyiḍ i iḍefren abrid-is, gar-asent : Maouchi